**Kelt:** Budapest, 2020.03.19.

**Az Óbudai Egyetem  
51. Tudományos Diákköri Konferenciája a 2020 tavaszi félévben, módosított időpontok**

Tisztelt Hallgatók!

Az Óbudai Egyetem elkötelezett az önként vállalt hallgatói tudományos tevékenység támogatásában, ezért javasoljuk, hogy a koronavírus járvánnyal kapcsolatos intézkedések mellett is folytassák otthon a TDK munkájukat, amennyiben ez megoldható az egyetemi erőforrások közvetlen alkalmazása nélkül. Kérjük, hogy a járványügyi óvintézkedések maximális betartása érdekében a konzulens oktatókkal elektronikus úton kommunikáljanak, és a TDK munka érdekében kizárólag olyan mértékű aktivitást vállaljanak, amely nem veszélyezteti az Önök vagy mások egészségét.

További sikeres munkát és jó egészséget kíván:

az Óbudai Egyetem Tudományos Diákköri Tanácsa

**április 3. 12:00** A kari elektronikus TDK rendszerben (<https://tdk.nik.uni-obuda.hu/> ahol más kar esetében nik helyett a kar kódja szerepel) elkészített, véglegesített jelentkezési anyagot a konzulensnek engedélyeznie kell ezen határidőig.

április 3.A kari TDT elnök eljuttatja a tartalmi kivonatokat és a jelentkezési lapokat az egyetemi TDT elnökének elektronikusan.

április 4.A kari TDT elnök összeállítja a kari szekciók programját (az előadások 15 percesek, melyet 10 perces vita követhet) a szokásos formában, mely tartalmazza a szekciók elnevezését, a zsűrik előzetes adatait és a szekciók programját, valamint a rövid tartalmi kivonatokat, melyeket eljuttat az egyetemi TDT elnökének elektronikusan.

április 6.A kari TDT elnök eljuttatja a szekciók elnökeinek, tagjainak, hallgatói titkárainak neveit, adatait az egyetemi TDT elnökének elektronikusan.

**április 23. 12.00** A TDK dolgozatokat az egyetemi plágium ellenőrző és a kari TDK rendszerbe feltöltik a hallgatók. A kari TDT elnök továbbítja a dolgozatokat a szekciók bíráló bizottságának.

április 28. 12:00Dolgozatonként minimum 2–2 bírálat begyűjtése az elektronikus rendszerben, jegyzőkönyvek és a lebonyolításhoz szükséges anyagok előkészítése.

**április 29.** Az Óbudai Egyetem 51. Tudományos Diákköri Konferenciája karonkénti szervezésben, webes felületen (kamera, mikrofon használatával).

április 30.A kari TDT elnök eljuttatja a kari szekciók eredményeit és a dolgozatok bírálatait az ÓE ETDT elnökének.

Dr. Vámossy Zoltán

*ÓE ETDT elnök*

**Támogató pályázat: NTP-HHTDK-19**

